stanford-oval/wikipedia huggingface dataset:
ריפלי (סדרת טלוויזיה)
ביקורות

באתר הביקורות "Rotten Tomatoes" זכתה המיני-סדרה לציון 87% על סמך 83 ביקורות. באתר הביקורות המשוקללות "Metacritic", זכתה המיני-סדרה לציון ממוצע משוקלל של 75/100 על סמך 39 ביקורות, דבר המצביע על "ביקורות חיוביות לרוב".
הדוב

| --- | --- |

סמליל הסדרה
 סוגה:  דרמה קומית
 יוצרים:  כריסטופר סטורר
 שחקנים:  ג'רמי אלן וייט אבון מוס-בכרך איו אדבירי ליונל בויס ליזה קולון-זייאס אבי אליוט
 פרסים:  פרס גלובוס הזהב לסדרת הקומדיה או הסדרה המוזיקלית הטובה ביותר, פרס אמי לסדרת הקומדיה הטובה ביותר 
 ארץ מקור:  ארצות הברית ארצות הברית
 שפות:  אנגלית 
 מספר עונות:  3 
 מספר פרקים:  28 (נכון ל־26 ביוני 2024) 
 הפקה
 מפיקים בפועל:  כריסטופר סטורר ג'ואנה קאלו ג'וש סניור הירו מוראי נייט מאטסון
 חברת הפקה:  FXP
 הפצה:  Disney Platform Distribution
 צלמים:  Andrew Wehde 
 מוזיקה:  JAQ, Johnny Iguana 
 אורך פרק:  20–47 דקות
 שידור
 רשת שידור:  הולו
 רשת שידור בישראל:  דיסני+
 תקופת שידור מקורית:  23 ביוני 2022 – הווה
 תקופת שידור בישראל:  6 באוקטובר 2022 – הווה
 קישורים חיצוניים
 דף התוכנית ב-IMDb
 
הדוב (באנגלית: The Bear) היא סדרת דרמה שנוצרה על ידי היוצר האמריקאי כריסטופר סטורר. הסדרה עלתה לשירות "הולו" ב-23 ביוני 2022, ומככבים בה ג'רמי אלן וייט, אבון מוס-בכרך, איו אדבירי, ליונל בויס, ליזה קולון-זייאס ואבי אליוט. הסדרה זכתה לשבחי המבקרים, וביולי 2022, הודיעו מפיקיה על כוונה לשדר עונה שנייה, שאכן עלתה לשידור בקיץ 2023 והכוללת 10 פרקים. בנובמבר 2023 הוחלט לחדש את הסדרה לעונה שלישית. עונה רביעית של הסדרה צפויה לצאת ב-2025.
בטקס פרסי גלובוס הזהב ה-80, הועמדה הסדרה בשתי מועמדויות – בקטגוריית סדרת הקומדיה או הסדרה המוזיקלית הטובה ביותר והשחקן הטוב ביותר בסדרת קומדיה או סדרה מוזיקלית עבור וייט, וזכתה באחרונה. בטקס פרסי מבקרי הטלוויזיה ה-13, הועמדה הסדרה בשלוש מועמדויות – הסדרה הקומית הטובה ביותר, השחקן הטוב ביותר בסדרה קומית ושחקנית המשנה הטובה ביותר בסדרה קומית. בנוסף, וייט קיבל מועמדות נוספת בפרסי גילדת שחקני המסך ה-29 עבור "ההופעה הטובה ביותר של שחקן בסדרה קומית", בעוד שאנסמבל שחקניה היה מועמד בקטגוריית "ההופעה הטובה ביותר של אנסמבל בסדרה קומית".
סקירה > סקירת סדרה

| עונה | עונה | פרקים | פרקים | הוזרמה לראשונה (ארצות הברית) | הוזרמה לראשונה (ארצות הברית) |
| --- | --- | --- | --- | --- | --- |
|  | 1 | 8 | 8 | 23 ביוני 2022 | 23 ביוני 2022 |
|  | 2 | 10 | 10 | 22 ביוני 2023 | 22 ביוני 2023 |
|  | 3 | 10 | 10 | 26 ביוני 2024 | 26 ביוני 2024 |
סקירה > תקציר העלילה

שף צעיר מעולם הגורמה הניו יורקי שב לבית משפחתו שבשיקגו על מנת לנהל את הסנדוויצ'יה האיטלקית של משפחתו, "The Beef" לאחר התאבדותו של אחיו הגדול, ונאלץ לתמרן בין חובות גדולים, מטבח מוזנח וצוות עקשן וסורר.
צוות השחקנים והדמויות > דמויות ראשיות

ג'רמי אלן וייט – כרמן "כרמי" ברזאטו, שף ניו יורקי עטור פרסים, ששב לעיר הולדתו, שיקגו, במטרה לנהל את הסנדוויצ'יה הכושלת של אחיו המנוח, מייקל.
אבון מוס-בכרך – ריצ'רד "ריצ'י" גרמוביץ', המנהל בפועל של הסנדוויצ'יה וחברו הטוב ביותר של מייקל.
איו אדבירי – סידני אדמו, שפית מוכשרת אך חסרת ניסיון המצטרפת לסנדוויצ'יית "The Beef" בתור הסו-שף החדשה של כרמי.
ליונל בויס – מרקוס, האופה של "The Beef", שהופך לקונדיטור תחת הדרכתו המדרבנת של כרמי.
ליזה קולון-זייאס – טינה, בשלנית ותיקה, חריפה ועקשנית.
אבי אליוט – נטלי "שוגר" ברזאטו, אחותם הצעירה של כרמי ומייקל, שנאלצת לשמש בעל כורחה כבעליה המשותפים של "The Beef".
צוות השחקנים והדמויות > דמויות משניות

אדווין לי גיבסון – איברהים, טבח ותיק בסנדוויצ'יית "The Beef".
מאטי מתסון – ניל פק, חבר ילדות של כרמי ומייקל, המחלטר כשיפוצניק בסנדוויצ'יה.
חוזה סרוונטס – אנג'ל, מדיח כלים בסנדוויצ'יית "The Beef".
אוליבר פלאט – ג'ימי קיקרו, דודם של האחים ברזאטו ומשקיע מרכזי במסעדה.
קורי הנדריקס – גארי, טבח העובד בסנדוויצ'יית "The Beef".
ריצ'רד אסטרס – מני, מדיח כלים בסנדוויצ'יית "The Beef".
כריס ויטאסקה – פיט, בעלה הצייתן של שוגר ומושא לעגם של הסובבים אותו.
צוות השחקנים והדמויות > דמויות אורחות

ג'ון ברנטל – מייקל "מייקי" ברזאטו, אחיהם המנוח של כרמי ושוגר, שמת בהתאבדות מירי ארבעה חודשים לפני אירועי הסדרה.
ג'ואל מקהייל – שף עטור-פרסים ומעסיקו של כרמי בניו יורק, שהיה נוהג להתעלל ולזלזל בו.
איימי מורטון – ננסי שור, מפקחת בריאות קפדנית.
מולי רינגוולד – מנהלת הפגישה של ארגון הסיוע "אל-אנון" בהן משתתף כרמי.
ג'יימי לי קרטיס - אימם של האחים ברזאטו.
הפקה > צילומים

צילומי הפנים של הסנדוויצ'יה "The Beef" צולמו בסנדוויצ'יה האמיתית "Mr. Beef" שבאורלינס, נהר נורת'. סטורר, יוצר הסדרה, מבקר תדיר בסנדוויצ'יה זו ואף מיודד עם בנו של הבעלים.
הפקה > מוּזיקה

הסדרה זכתה לשבחים על ידי המבקרים על הפסקול שלה, שהציג קלאסיקות רוק ושירים פופולריים משנות ה-80, שנות ה-90 ושנות ה-2000, שנבחרו על ידי סטורר והמפיק בפועל ג'וש סניור. חלק מהשירים המופיעים בסדרה כוללים את שירי להקת "Wilco" משיקגו – "Spiders (Kidsmoke)"‏, "Impossible Germany"‏ ו-"Via Chicago"‏, השיר "Let Down" של רדיוהד, השיר "Saint Dominic's Preview" של ואן מוריסון והשיר "Animal" של פרל ג'אם.
הפצה

הסדרה עלתה לשירות "הולו" בארצות הברית, ולשירות "דיסני+" בקנדה וברחבי העולם ב-3 באוגוסט 2022, באוסטרליה וניו זילנד ב-31 באוגוסט 2022, ובבריטניה ובאירלנד ב-5 באוקטובר 2022 ובאמריקה הלטינית ב-12 באוקטובר 2022, באמצעות "Star+".
תגובת הקהל > מדרוג ואחוזי צפייה

לפי אתר הזרמת המדיה "Reelgood", הסדרה התברגה במקום השני ברשימת הסדרות הנצפות ביותר בכל הפלטפורמות, במהלך השבוע של 13 ביולי 2022, במקום הראשון בשבוע של 22 ביולי 2022, ובמקום השביעי בשבוע של 27 ביולי 2022. על פי האתר "JustWatch", הסדרה התברגה במקום השני בהיותה נצפית בכל הפלטפורמות בארצות הברית, במהלך השבוע שהסתיים ב-3 ביולי 2022, ושמרה על מעמדה במהלך השבוע שהסתיים ב-17 ביולי 2022. בנוסף, אישרה "FX" כי הסדרה הייתה לסדרה הקומית הנצפית ביותר בתולדותיה.
תגובת הקהל > ביקורות

באתר הביקורות "Rotten Tomatoes" זכתה הסדרה בציון טרי של 100%, עם דירוג ממוצע של 8.6/10, על סמך 67 ביקורות. בקונצנזוס המבקרים של האתר נכתב כי ”כמו סנדוויץ' שנרקם במומחיות, "הדוב" מרכיב תערובת מושלמת של מרכיבים ועורם אותם לשביעות רצון אופטימלית – ולמרבה המזל שומר על הקרום לתוספת טעם.” באתר הביקורות המשוקללות "Metacritic", זכתה הסדרה לציון 88/100, על סמך 24 ביקורות, דבר המצביע על "שבחים אוניברסליים".
מכון הסרטים האמריקאי ציין את הסדרה כאחת מעשר סדרות הטלוויזיה הטובות לשנת 2022. "הגרדיאן" מיקם את הסדרה במקום הראשון מתוך 100 סדרות הטלוויזיה הטובות ביותר לשנת 2022 ותיאר אותה כ"דרמת-מקום העבודה הטובה ביותר מאז 'מד מן'". הסדרה זכתה להיכלל ברשימות "עשר הסדרות הטובות לשנת 2022", של גופי תקשורת רבים, בהם "BBC", "פיפל" ו"אמפייר".
לבנין הרכפה

| לבנין הרכפה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פרפראים
תת־סדרה:: Glossata
משפחה:: לבניניים
סוג:: pontia
מין:: לבנין הרכפה
שם מדעי
 Pontia daplidice ‏לינאוס, 1758

לַבְנִין הָרִכְפָּה (שם מדעי: Pontia daplidice) הוא פרפר קטן ממשפחת הלבניניים, המורכבת מפרפרים לבנים וצהובים, שחי באזור הפלארקטי. הוא נפוץ במרכז ובדרום אירופה, נודד צפונה מדי קיץ, ולעיתים קרובות נודד לדרום סקנדינביה ולפעמים לדרום אנגליה. הוא נפוץ בישראל בכל חלקי הארץ בכל ימות השנות ומקים מספר דורות בשנה.
תיאור

לבנין הרכפה הוא פרפר לבן קטן עם מוטת כנפיים של כ-45–50 מ"מ. מין זה מקיים דו-צורתיות זוויגית. הכנפיים הקדמיות העליונות לבנות, קרוב למרכז כתם שחור מרובע הנחצה על ידי פס לבן דק, קצה הכנף בעל שחורה עבה המכילה כתמים לבנים עגלגלים. גבול הכנף מפוספס בקווים שחורים אפרפרים. הנקבה בעלת כתם שחור אנכי בחלק התחתון של הכנף העליונה, הנעדר אצל הזכר. הכנפיים הקדמיות התחתונות בצבע לבן אחיד, בתחתית הכנף הקרובה לגבול כתמים לבנים עם גוון מעט שונה הנראים באופן חלש. קצות הכנפיים בעלי שיערות לבנות דקיקות. הנקבה בעלת כתמים שחרחרים פזורים וקשקשים שחרחרים באזור הכנף הקרוב לגוף.
הכנפיים האחוריות העליונות בעלות סידור כתמים דומה לכנפיים הקדמיות, אך עם מרכז ירקרק בכתמים. בקודקוד הכנף כתמים ירוקים גדולים ושורת כתמים ירקרקים בסמוך לגבול הכנף. הכנפיים האחוריות התחתונות בעלות תבנית גלית של כתמים ירקרקים, האופיינית למין זה ומבדילה אותו בקלות ממיני לבניניים אחרים. ורידי הכנפיים לעיתים בצבע צהבהב חיוור. הנקבה בעלת כנפיים אחוריות דומות אך עם כתמים מעט רחבים יותר.
קצות המחושים בצבע שחור כהה ויתר המחושים בצבע לבן מפוספס בשחור. גופו העליון שחרחר, חלקו התחתון כולל הבטן, בית החזה, אזור פי הטבעת והרגליים לבנות.
מין זה דומה מעט למין לבנין הרכפתן ההבדל העיקרי בין השניים הוא הכתמים הירקרקים הגליים על הכנפיים האחוריות התחתונות המאפיינות מין זה וורידים שאינם צהובים בשונה מלבנין הרכפתן.
תפוצה ומרחב מחיה

פרפר זה נפוץ במרכז ודרום אירופה, אסיה הקטנה, איראן ואפגניסטן, הוא נודד צפונה בקיץ. במרכז אסיה, לבנין הרכפה נודד בין בלוצ'יסטן, פשאוור, צ'יטרל, קשמיר ולאורך הרי ההימלאיה מעבר מרכז ההימלאיה ועד לדרג'ילינג. נראה שהפרפר מרחיב את תפוצתו מערבה לאורך הרי ההימלאיה. הוא נמצא בדרך כלל על מדרונות יבשים וקרקע מחוספסת עם מעט צמחייה.
ביולוגיה

הצמחים הפונדקאים של הזחלים הם ממשפחת המצליבים ומשתנים לפי אזור. ביניהם נכללים: Arabis glabra, Cakile maritima. הנקבה מטילה את ביציה על מיני שונים ממשפחת המצליבים, ביניהם הרכפה שעל שמה קיבל מין זה את שמו, בעיקר על ניצני הפרחים. הביצה בצבע לבן קרמי ומשנה את צבעה לפני הבקיעה לחום אדמדם. הזחל בעל גוף וראש שחור. הוא מתגלם בהגיעו לגודל של כ-35 מ"מ. תקופת הגולם תלויה בטמפרטורה ויכולה לארוך בין שבוע לשלושה שבועות.
טקסונומיה

תת-המינים מסווגים למין זה:
Pontia daplidice daplidice (מאוריטניה, צפון ניז'ר, צפון צ'אד, צרפת, דרום מערב אירופה, צפון אפריקה) – נפוץ בכל רחבי ישראל
Pontia daplidice laenas (פרוהסטורפר, 1908) – נצפה וסווג לראשונה בפלשתינה. לא ידוע הרבה על הבדלים מורפולוגיים של תת-המין וההבדל הוא גנטי בעיקרו.
Pontia daplidice aethiops (דה יואניס & וריטי, 1913) (אזורים גבוהים באתיופיה, דרום מערב חצי האי ערב, מזרח אסיה, אפגניסטן)
Pontia daplidice moorei (רואבר, 1907) (ג'אמו וקשמיר עד קצה צפון הודו, יונאן)
זחל
P. d. laenas, ירדן
P. d. laenas, ירדן
P. d. laenas הזדווגות, ירדן
P. d. moorei, הודו
תקריב צדי
דגימה מוצמדת משנת 1702

האוסף האנטומולוגי של הופ במוזיאון לתולדות הטבע של אוניברסיטת אוקספורד מכיל דגימה של מין זה משנת 1702, שהיא הדגימה האנטומולוגית הקדומה ביותר שקיימת עדיין על הסיכה המקורית.
הערות שוליים

↑  לבנין הרכפה באתר הרשימה האדומה של IUCN
1 2 3 4  לבנין הרכפה, באתר מן השדה, ‏2014-06-02
1 2 3  Charles Thomas Bingham,'"`UNIQ--nowiki-00000007-QINU`"'Butterflies. Vol. I-II., London : Taylor and Francis; Calcutta and Simla, Thacker, Spink, & Co.; [etc.,etc.], 1905-1907, עמ' 175-176
1 2  '"`UNIQ--templatestyles-0000000C-QINU`"'"Bath white: Pontia daplidice". NatureGate. נבדק ב-2013-12-18.
↑  P. Sigbert Wagener,'"`UNIQ--nowiki-00000010-QINU`"'[https://www.zobodat.at/pdf/Nota-lepidopterologica_11_0021-0038.pdf#page=34 What are the valid names
for the two genetically different taxa currently included
within Pontia daplidice], Nota lepid, עמ' 34
↑  '"`UNIQ--templatestyles-00000012-QINU`"'Varshney, R.K.; Smetacek, Peter (2015). A Synoptic Catalogue of the Butterflies of India. New Delhi: Butterfly Research Centre, Bhimtal & Indinov Publishing, New Delhi. p. 75. doi:10.13140/RG.2.1.3966.2164. ISBN 978-81-929826-4-9.
↑  '"`UNIQ--templatestyles-00000014-QINU`"'Savela, Markku. "Pontia daplidice (Linnaeus, 1758)". Lepidoptera and Some Other Life Forms. נבדק ב-3 ביולי 2018. {{cite web}}:  (עזרה)
↑  '"`UNIQ--templatestyles-00000016-QINU`"'"Oldest pinned insect specimen". Guinnessworldrecords.com. נבדק ב-2013-05-29.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לבנין הרכפה".
איור מתוך האנטומולוגיה הבריטית של ג'ון קרטיס כרך 5
ההורים שלי (סדרה תיעודית)

| --- | --- |
 סוגה:  דוקומנטרי
 יוצרים:  טלי שמש
 בימוי:  גיתית כבירי, אוהב פלנץ, ג'ייסון דנינו הולט, ניר הורוויץ
 פסקול:  איתי הלוי
 ארץ מקור:  ישראל
 שפות:  עברית
 מספר עונות:  1
 מספר פרקים:  4
 הפקה
 מפיק:  טלי שמש 
 מפיקים בפועל:  טלי שמש
 אתר צילומים:  ישראל
 צלמים:  גיתית כבירי, אוהב פלנץ, ג'ייסון דנינו הולט, ניר הורוויץ
 אורך פרק:  כ-60 דקות
 שידור
 רשת שידור:  yes
 רשת שידור בישראל:  yes דוקו
 תקופת שידור מקורית:  26 באוקטובר 2011 – הווה
 קישורים חיצוניים
 
 
ההורים שלי היא סדרת טלוויזיה ישראלית דוקומנטרית, בה במאים מצלמים את מערכת היחסים של הוריהם. בסדרה 4 פרקים והיא שודרה בערוץ yes דוקו.
פרקי הסדרה

| # | שם הפרק | תיאור | בימוי | פרסים |
| --- | --- | --- | --- | --- |
| פרק 1 | "תמי ויעקב" | ההורים של ניר חיים יחד בקיבוץ ארבעים שנה. הפרק מצולם לאורך שלוש שנים, כאשר תמי מטפלת ביעקב שחולה בפרקינסון בשלב מתקדם. ניר מצלם את אביו במקלחת, בשירותים ובמיטה, נתמך ותלוי לגמרי באשתו, ואת אימוכשהיא מאבדת את מידת הרחמים, צועקת ומשתוללת אל מול בעלה חסר האונים. ניר מסתכל עליהם ורואה גיהנום. בשיאו של הגיהנום משהו נרגע; הרגעים חולפים והקרבה ביניהם פיזית וחזקה. ניר מצלם רגעים של חסד ואהבה, כאשר אמו לא מותרת על בעלה, ונשארת לטפל בו. | ניר הורוויץ | ציון לשבח - פסטיבל דוקאביב 2011 |
| פרק 2 | "שנטי ומרטין" | אמא של ג'ייסון עזבה את אביו לאחר 22 שנות נישואין. כשהיא עזבה את הבית ג'ייסון ואחותו ניתקו איתה קשר, כי הם הרגישו נטושים. עכשיו, שלוש שנים אחרי פירוק התא המשפחתי, ג'ייסון יוצא לראשונה לבקר את אמו, שחיה מאז בחושה באחד החופים בסיני. שנטי חושפת לראשונה בפני בנה, את הסיפור שלה ושל מרטין, אביו. היא מקריאה לו מהיומנים שכתבה לאורך השנים והתמונה הזוגית המושלמת שאחז בה נשברת ומתחלפת באמת חדשה. ג'ייסון מגלה ששנטי היא קודם כל אשה, הרבה לפני שהיא אמא. | ג'ייסון דנינו-הולט | התחרות הרשמית - פסטיבל דוקאביב 2011 |
| פרק 3 | "ציפורה ויעקב" | ציפורה ויעקב, הוריה של גיתית, נשואים כבר 50 שנה. הם היו זוג רגיל - ציפורה הייתה מורה מחנכת בבית ספר יסודי, ויעקב עבד בתפקיד בכיר במשרד האוצר. הם מתגוררים בבית הכרם בירושלים, ולהם שלושה ילדים ואחד עשר נכדים. במשך שנה וחצי צילמה גיתית את הוריה מתמודדים עם פחד ותסכול מודחק, ומתפוצצים ברגע שהגורל טורף עבורם את הקלפים. יעקב עובר אירוע מוחי, ולאחר חודשים ארוכים של שיקום חוזר הביתה בכיסא גלגלים ועם מטפל פיליפיני צמוד. ציפורה נאלצת לקבל את השינויים החלים בגבר שלה, בבית וביחסים; היא מרגישה אבודה ורוצה לעזוב. הצלילה העמוקה אל תוך המשבר הקשה בזוגיות מצולמת דרך עיניה של הבת. | גיתית כבירי | התחרות הרשמית - פסטיבל חיפה 2011, התחרות הרשמית - פסטיבל רחובות לסרטי נשים 2011. |
| פרק 4 | "ניצה ודיק" | אוהב נולד לפני 40 שנה בקומונה בראש פינה של היפים אנרכיסטיים, שהוקמה על ידי הוריו. פעם בשנה הוא נוסע לביקור אצל הוריו החיים באוסטרליה בבית יפה ומבודד. הוריו, ניצה ודיק, חיים יחד תחת אותה קורת גג, אבל ישנים בחדרים ובמיטות נפרדות. אוהב מצלם שני אנשים החיים יחד באותו החלל אך מרגישים בודדים לחולטין. התמונה המתעתעת של זוג היפים משוחררים ופתוחים, המזדקנים בכיף ומעשנים את החומר הטוב ביותר, מתפוגגת ותחתיה מתגלה מערכת יחסים מלאה בכעסים על פגיעות ישנות. ניצה לא מצליחה לסלוח לדיק על עשורים של בגידות והשפלות, והוא מתמודד עם החיים במחיצת אישה שהחליטה להפסיק לעשות איתו סקס לפני 15 שנה. הביקור של אוהב מטלטל את השקט התעשייתי של ניצה ודיק. | אוהב פלנץ |  |
טדאנובו אסאנו

| --- | --- |

טדאנובו אסאנו,
 לידה:  27 בנובמבר 1973 (בן 51) יפן יוקוהמה, יפן
 שם לידה:  佐藤 忠信 
 מדינה:  יפן 
 תקופת הפעילות:  מ-1988 
 בן או בת זוג:  Chara (31 במרץ 1995–25 ביולי 2009) 
 צאצאים:  Sumire, Himi Satō 
 פרסים והוקרה:  פרס הסרט האסייתי לשחקן המשנה (2016)  פרס אלאן ד'אור (1998)  פרס הסרט הכחול לשחקן הטוב ביותר (2015)  פרס הקולנוע האסייתי לשחקן הטוב ביותר (2017)  פרס הסרטים של מאיניצ'י לשחקן הטוב ביותר 
 http://www.asanotadanobu.com/
 פרופיל ב-IMDb
 
טדאנובו אסאנו (ביפנית: 佐藤 忠信; נולד ב-27 בנובמבר 1973) הוא שחקן קולנוע יפני. התפרסם בזכות הופעותיו בסרטים "איצ'י דה קילר", "מונגול" ו"זאטואיצ'י", את הופעת הבכורה שלו בארצות הברית עשה בשובר הקופות "ת'ור".
ביוגרפיה

אסאנו נולד בעיר הנמל יוקוהמה לסוכן שחקנים ולאם ממוצא נאוואחו.
התפרסם לראשונה בקולנוע היפני בסרטים "מאבורושי", "עור כריש ואשת האפרסק" בתור איש
היאקוזה קורו ו"טאבו" בתור הויוזו טאשירו שמתקבל לאקדמיית הסמוראי-שוטרים "שינסגומי".
ב-2001 התפרסם אסאנו בזכות הופעתו בתור קאקהירה בוס המאפיה האכזרי בסרט הפשע האלים " איצ'י דה קילר".
ב-2003 זכה אסאנו בפרס השחקן הטוב ביותר של פסטיבל ונציה על הופעתו בתפקיד הספרן הבודד קנג'י בדרמה "חיים אחרונים ביקום".
אסאנו התפרסם בנוסף בדרמת הסמוראים של טקאשי קיטאנו " זאטואיצ'י" בדמות סמוראי הרונין האטורי גנוסוקה הנלחם בזטואיצ'י ובדרמה הספרותית "קפה לומייר".
ב-2004 שיחק בעלילה הראשונה בדרמה הקומית "לשרוד סטייל 5+" בתור הבעל שרוצח את אשתו.
ב-2007 הופיע בדרמת המלחמה התקופתית "מונגול" וגילם את הכובש המונגולי ג'ינגיס חאן.
ב-2011 פרץ אסאנו לקולנוע הבינלאומי בסרט גיבורי העל שובר הקופות של קנת בראנה "תור" בו לוהק לתפקיד הלוחם הוגאן.
ובשנת 2012 שיחק בסרט המדע בדיוני "באטלשיפ" בבימויו של פיטר ברג, בהשתתפות ריהאנה וליאם ניסן.
בשנת 2016 שיחק בסרטו של מרטין סקורסזה "שתיקה", דרמה היסטורית שמתרחשת במאה ה-17 ביפן, לצד אנדרו גארפילד וליאם ניסן.
בשנת 2022 הצטלם לסדרת הדרמה ההיסטורית "שוגון" המבוססת על רומן באותו שם מאת ג'יימס קלאוול; הסדרה עלתה לשידור ברשת FX ב-27 בפברואר 2024.
חיים אישיים

לאסאנו בן ובת מגרושתו, השחקנית והמוזיקאית צ'ארה אותה הכיר על סט הסרט "פיקניק".
פילמוגרפיה

מאבורושי (1995)
פיקניק (1996)
יינטאון (1996)
אהבה ופופ (1998)
עור כריש ואשת האפרסק (1999)
טאבו (1999)
מזל תאומים (1999)
פארטי 7 (2000)
איצ'י דה קילר (2001)
דיסטאנס (2001)
דרקון חשמלי 80.000 וולט (2001)
קפה לומייר (2003)
זטואיצ'י (2003)
חיים אחרונים ביקום (2003)
עתיד בוהק (2003)
ריצה לאין מוצא (2003)
לשרוד סטייל 5+ (2004)
חיוני (2004)
טעם התה (2004)
טוקיו זומבי (2005)
אלוהיי אלוהיי, למה שכחת אותי? (2005)
פאנקי פורסט (2005)
גלים נסתרים (2006)
חופשה עצובה (2007)
מונגול (2007)
נסיך השלג (2009)
חאן הגדול (2010)
תור (2011)
צוללות (2012)
47 רונין (2012)
באטלשיפ (2012)
תור: העולם האפל (2013)
שתיקה (2016)
תור: ראגנארוק (2017)
הזר (2018)
הקרב על מידוויי (2019)
מינמטה (2020)
הבלש מצ'יינהטאון 3 (2021)
מורטל קומבט (2021)
קייט (2021)
פילמוגרפיה > טלוויזיה

שוגון (2024)
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גלובוס הזהב | 2025 | שחקן המשנה הטוב ביותר בסדרה, מיני-סדרה, סדרת אנתולוגיה או סרט טלוויזיה | שוגון | זכייה |  |
| פרס סטלייט | 2025 | השחקן הטוב ביותר בתפקיד משנה בסדרה, מיני סדרה וסדרה מוגבלת, או סרט קולנוע לטלוויזיה | שוגון | מועמדות |  |
הערות שוליים

↑  Lisa Respers France, See who won at the Golden Globe Awards, CNN, ‏2025-01-06 (באנגלית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
| פרס גלובוס הזהב לשחקן המשנה הטוב ביותר בסדרת טלוויזיה, מיני-סדרה או סרט טלוויזיה |
| --- | --- | --- |
| סדרת טלוויזיה 1970‏-1979 | ג'יימס ברולין (1970) • אדוארד אסנר (1971) • ג'יימס ברולין (1972) • מקלין סטיבנסון (1973) • הארווי קורמן (1974) • אדוארד אסנר/טים קונוויי (1975) • אדוארד אסנר (1976) • אדוארד אסנר (1977) • נורמן פל (1978) • דני דה ויטו/ויק טייבאק (1979) |  |
| סדרת טלוויזיה, מיני-סדרה או סרט טלוויזיה 1980‏-2021 | פאט הרינגטון ג'וניור/ויק טייבאק (1980) • ג'ון הילרמן (1981) • ליונל סטנדר (1982) • ריצ'רד קיילי (1983) • פול לה מאט (1984) • אדוארד ג'יימס אולמוס (1985) • יאן ניקלאס (1986) • רוטגר האוור (1987) • בארי בוסטוויק/ג'ון גילגוד (1988) • דין סטוקוול (1989) • צ'ארלס דרנינג (1990) • לואיס גוסט ג'וניור (1991) • מקסימיליאן של (1992) • בו ברידג'ס (1993) • אדוארד ג'יימס אולמוס (1994) • דונלד סאת'רלנד (1995) • איאן מקלן (1996) • ג'ורג' סי. סקוט (1997) • דון צ'ידל/גרגורי פק (1998) • פיטר פונדה (1999) • רוברט דאוני ג'וניור (2000) • סטנלי טוצ'י (2001) • דונלד סאת'רלנד (2002) • ג'פרי רייט (2003) • ויליאם שאטנר (2004) • פול ניומן (2005) • ג'רמי איירונס (2006) • ג'רמי פיבן (2007) • טום וילקינסון (2008) • ג'ון לית'גו (2009) • כריס קולפר (2010) • פיטר דינקלג' (2011) • אד האריס (2012) • ג'ון ווייט (2013) • מאט בומר (2014) • כריסטיאן סלייטר (2015) • יו לורי (2016) • אלכסנדר סקארסגארד (2017) • בן וישו (2018) • סטלאן סקארסגארד (2019) • ג'ון בויגה (2020) • הו יונג-סו (2021) |  |
| סדרת מוזיקלית, קומדיה או דרמה 2022-היום | טיילר ג'יימס ויליאמס (2022) |  |
| מיני סדרה או סדרת אנתולוגיה או סרט טלוויזיה 2022-היום | פול וולטר האוזר (2022) • מת'יו מקפדיין (2023) • טדאנובו אסאנו (2024) |  |
| --- | --- |
בקרת זהויות :  NLI: 987007421538305171  PLWABN: 9811986553305606  BIBSYS: 4006481  BNE: XX1164780  BnF: cb141509608 (data)  CANTIC: a11911037  CiNii: DA1361812X  GND: 136832687  ISNI: 0000 0001 2037 6302  LCCN: no00092133  MusicBrainz: 772e7307-c0eb-4f90-9795-5a70344ed07e  NDL: 00795100  NKC: pna2007389170  NTA: 291304613  SUDOC: 069814279  VIAF: 102400276   WorldCat (עם VIAF): 102400276
נעמי ווטס

| --- | --- |

ווטס, 2020
 לידה:  28 בספטמבר 1968 (בת 56) הממלכה המאוחדת שורהאם, קנט, אנגליה, הממלכה המאוחדת
 שם לידה:  Naomi Ellen Watts 
 מדינה:  הממלכה המאוחדת 
 תקופת הפעילות:  מ-1986
 מקום לימודים:  Ysgol Gyfun Llangefni  Mosman High School  Thomas Mills High School  תיכון לבנות נורת' סידני 
 בן או בת זוג:  בילי קרודופ (2023–?)  לייב שרייבר (2005–2016)  הית' לדג'ר (2002–2004) 
 צאצאים:  סשה שרייבר, קיי שרייבר 
 מספר צאצאים:  2 
 פרסים והוקרה:  פרס סאטורן
 פרופיל ב-IMDb
 
נעמי אלן ווטס (באנגלית: Naomi Ellen Watts; נולדה ב-28 בספטמבר 1968) היא שחקנית ומפיקת קולנוע בריטית, אשר הייתה מועמדת לשני פרסי אוסקר לשחקנית הטובה ביותר; עבור תפקידה בתור כריסטינה פק בסרט "21 גרם" (2003) ועבור תפקידה בתור מריה בנט (אנ') בסרט "הבלתי אפשרי" (2012).
ביוגרפיה

ווטס נולדה בכפר שורהם במחוז קנט, אנגליה למשפחה נוצרית ממוצא אנגלי, ולשי ואוסטרלי. אביה, פיטר ווטס (1946–1976), היה מהנדס סאונד שעבד בין היתר עם הפינק פלויד, ואימה, מייב אדוארדס, ילידת אנגליה שגדלה באוסטרליה, הייתה סוחרת עתיקות ומעצבת תלבושות. יש לה אח שגדול ממנה בשנה בשם בן. הוריה נפרדו כשהייתה בת 4, ואביה נפטר כשהייתה בת 7. לאחר מות אביה, עברה ווטס עם אימה ואחיה לאנגלסי, וויילס, שם התגוררו עם הסבים שלהם. לאחר צפייתה בסרט "תהילה" ב-1980 החליטה ווטס כי היא רוצה להיות שחקנית.
ב-1983, בגיל 14, עברה ווטס עם משפחתה לסידני שבאוסטרליה.
ווטס למדה במספר בתי ספר תיכונים ובאחד מהם למדה לצידה של ניקול קידמן. במהלך שנותיה בתיכון החלה ללמוד משחק. ב-1986 לקחה הפסקה מתחום המשחק ונסעה ליפן לעבוד כדוגמנית. לאחר ארבעה חודשים חזרה לאוסטרליה ועבדה בחנות כלבו מקומית. לאחר מכן עבדה כעוזרת לעורך אופנה. הזמנה מקרית להשתתפות בהצגת דרמה גרמה לווטס לעזוב את עבודתה ולהשקיע בקידום קריירת משחק.
קריירה

קריירת המשחק של ווטס החלה ב-1986 כאשר הופיעה בפרסומות ובתפקידים קטנים בסדרות טלוויזיה אוסטרליות כמו: "קרוב רחוק". ב-1991 השתתפה בסרט העצמאי "פלירט" לצידם של ניקול קידמן וטנדי ניוטון.
ב-1994, עברה ווטס לארצות הברית וקיבלה תפקיד משני בסרט "פצצה על הטנק". לאחר מכן, היה קשה לה למצוא תפקידים משמעותיים בהוליווד, והיא הופיעה בסדרות קצרות או בסרטים שלא זכו להצלחה. היא נבחנה לסרטים "פגוש את ההורים", "איש על הירח" ו"אבא מתארס" אך לא התקבלה. לבסוף נבחרה לתפקיד משני בסרט "יופי מסוכן".
ב-2001 הופיעה בסרט האימה "Down". הסרט זכה לביקורות שליליות. לאחר מכן הופיעה בסרט "מלהולנד דרייב", וזכתה על השתתפותה בסרט בפרס "שחקנית השנה" בפסטיבל קאן. באותה שנה גם הפיקה וכיכבה בסרט הקצר "Ellie Parker" שהתמודד בפסטיבל סאנדנס.
ב-2002 כיכבה בסרט המצליח "הצלצול".
ב-2003 הופיעה בסרטים: "כנופיית נד קלי" לצד הית' לדג'ר ואורלנדו בלום, "הגירושים" לצידה של קייט הדסון, ו"21 גרם". על הופעתה בסרט, זכתה ווטס בפרס הקהל לשחקנית הטובה ביותר בפסטיבל ונציה 2003, והייתה מועמדת לפרס האוסקר.
ב-2004, היא הפיקה וכיכבה בסרט "אנחנו לא גרים כאן יותר".
ב-2005, היא כיכבה ב"הצלצול 2" וב"קינג קונג" של פיטר ג'קסון. ב-2006, היא הופיעה בסרט "הצעיף הצבעוני" וב-2007 היא הופיעה בסרט "משחקי שעשוע", גרסה אמריקאית (רי-מייק) שביים מיכאל הנקה לסרטו דובר הגרמנית באותו שם.
בינואר 2010 לוהקה לסרט האימה "Dream House".
בשנת 2014 שיחקה לצד בן סטילר ואמנדה סייפריד בסרט הקומדיה "כשנהיה צעירים", וגילמה את לסלי טרומן בסרט זוכה פרס האוסקר "בירדמן" בכיכובו של מייקל קיטון.
בשנת 2015 שיחקה בסרטו של גאס ואן סנט, "ים של עצים", לצד מתיו מקונוהיי. וגילמה את אוולין בסרטים "מורדים" ו"נאמנים", הסרט השני והשלישי בסדרת "מפוצלים".
בשנת 2017 הופיעה בסרטו של הבמאי קולין טרוורו "הספר של הנרי" לצד ג'יידן ליברהר.
ב-2022 גילמה את הדמות אמא בסרט האימה "לילה טוב אמא" מבית אולפני אמזון.
פעילות ציבורית

ב-2006, נבחרה ווטס לשגרירה של רצון טוב מטעם האומות המאוחדות כדי להעלות את המודעות לאיידס.
חיים אישיים

בין השנים 2002–2004 הייתה ווטס בזוגיות עם השחקן האוסטרלי הית' לדג'ר.
ב-2005, החלה ווטס לצאת עם השחקן האמריקאי-יהודי לייב שרייבר. בנם הראשון, אלכסנדר 'סשה' פיט, נולד ב-2007, ובנם השני, סמואל קאי, נולד ב-2008. הם התארסו בינואר 2009, ובהמשך השנה הגיעה ווטס עם בן זוגה ושני ילדיה לביקור קצר בישראל. ב-26 בספטמבר 2016, הודיעו ווטס ושרייבר על פרידתם, לאחר 11 שנות זוגיות.
החל מ-2017, היא בזוגיות עם השחקן האמריקאי בילי קרודופ (עמיתה לסדרה "צוענייה"). השניים נישאו ב-9 ביוני 2023 בבית המשפט במנהטן.